wickkiey/tamil-wikipedia-chunked huggingface dataset:
# விக்கிப்பீடியா:குறுங்கட்டுரை

## குறுங்கட்டுரை அறிவிப்பு !

### குறுங்கட்டுரை காட்டி

#### துறை சார்ந்த குறுங்கட்டுரைகள்

ஒரு கட்டுரையை, ஒரு துறை சார்ந்த குறுங்கட்டுரையாக வகைப்படுத்த இயலும் என்று நீங்கள் எண்ணினால், பின்வரும் 'காட்டிகளில்' (Tags) பொருத்தமாக இருக்கக்கூடியவற்றைக் கட்டுரையின் முடிவில் இணைக்கவும்.  
- - விக்கிப்பீடியா தொடர்பான குறுங்கட்டுரைகள்.
- - ஆண்டுகள் தொடர்பான குறுங்கட்டுரைகள்.
- - நாட்கள் தொடர்பான குறுங்கட்டுரைகள்.
- - தமிழ் தொடர்பான குறுங்கட்டுரைகள்.
- - பௌத்தம் தொடர்பான குறுங்கட்டுரைகள்.
- - நாடுகள் தொடர்பான குறுங்கட்டுரைகள்.
- - இலங்கை வீதிகள் தொடர்பான குறுங்கட்டுரைகள்.
- - கட்டிடக்கலை தொடர்பான குறுங்கட்டுரைகள்.
- - நூல்கள் தொடர்பான குறுங்கட்டுரைகள்.
- - திரைப்படம் தொடர்பான குறுங்கட்டுரைகள்.
- - எழுத்தாளர் தொடர்பான குறுங்கட்டுரைகள்.
- - கவிஞர்கள் தொடர்பான குறுங்கட்டுரைகள்.
- - விளையாட்டு தொடர்பான குறுங்கட்டுரைகள்.
- - உயிர்வேதியியல் தொடர்பான குறுங்கட்டுரைகள்
- - மருத்துவம் தொடர்பான குறுங்கட்டுரைகள்
- - உயிரியல் தொடர்பான குறுங்கட்டுரைகள்.
- - தாவரவியல் தொடர்பான குறுங்கட்டுரைகள்
- - மூலிகைகள் தொடர்பான குறுங்கட்டுரைகள்
இவ்வாறு அறிவிப்பது, பங்களிப்பாளர்கள் தத்தம், விருப்பத் துறைகளில் உள்ள குறுங்கட்டுரைகளை எளிதில் இனங்கண்டு, அந்தக் கட்டுரையின் வளர்ச்சியில் பங்கு கொள்ளத் தூண்டுவதாய் அமையும்.
# விக்கிப்பீடியா:குறுங்கட்டுரை

## எப்படி குறுங்கட்டுரைகளின் பட்டியலை அறிவது ?

- விக்கிப்பீடியா தேடல் பெட்டியில் என்று உள்ளிட்டுத் தேடுவதன் மூலம் குறுங்கட்டுரைகளை பட்டியலிடலாம். (விக்கிப்பீடியா தேடு பொறி இயக்கத்தில் இல்லையெனில் இந்த முறை பயனளிக்காது.)  
- கூகுள் அல்லது யாகு தேடு தளத்தில் 'இக்கட்டுரை வளர்ச்சியடையாத குறுங்கட்டுரை ஆகும்' என்ற வாக்கியத்தை உள்ளிட்டுத் தேடுவதன் மூலம் குறுங்கட்டுரைகளை பட்டியலிடலாம்.  
- குறுங்கட்டுரைகளின் முழுப் பட்டியல்
# உதவி:விக்கிப்பீடியா

தமிழ் விக்கிப்பீடியாவை பயன்படுத்துபவர்களுக்கும், பங்களிப்பவர்களுக்கும் உதவி வழங்கும் வழிகாட்டல்களின் தொகுப்புப் பக்கம்.
# உதவி:விக்கிப்பீடியா

## கலைக்களஞ்சியம்

- திட்டம் பற்றி
- விக்கிப்பீடியா:விக்கிப்பீடியா யாரால் எழுதப்படுகிறது
- விக்கிப்பீடியாவில் பங்களித்தல்
- விக்கிப்பீடியா:தமிழ் விக்கிப்பீடியா இவை அன்று
- விக்கிப்பீடியா:ஒழுங்குப் பிறழ்வுகள்
- விக்கி நெறி
- பங்களிப்பாளர்களுக்கான கொள்கைகளும், வழிகாட்டல்களும்
- கட்டுரை நடை
-
-
- விக்கிப்பீடியாவைப் பயன்படுத்தி ஆய்வு மேற்கொள்வது
- விக்கிப்பீடியா:சொற்களஞ்சியம்
# உதவி:விக்கிப்பீடியா

## புதுப் பயனர்களுக்கான வழிகாட்டல்

- புதுப் பயனர்களுக்கான விக்கிப்பீடியா அறிமுகப் பக்கம்
- புதிய பயனர் கணக்கு உருவாக்குதல்
:☆ உதவிக் காணொளி:
- புகுபதிகை, விடுபதிகை, புகுபதிகை செய்வது
# உதவி:விக்கிப்பீடியா

## விக்கிப்பீடியா பயனர்களுக்கான உலவல் வழிகாட்டல்

- விக்கிப்பீடியாவில் உலாவுவது
- தமிழில் தட்டச்சு செய்தல்
:☆ உதவிக் காணொளி:
-
# உதவி:விக்கிப்பீடியா

## விக்கிப்பீடியா பயனர்களுக்கான உலவல் வழிகாட்டல்

### உரையாடுதல்

- உரையாடல்கள் நிகழ்த்துதல்
:☆ உரையாடல் பக்கங்களில் நேரத்துடன் கூடிய கையெழுத்து இடல்
:☆ உதவிக் காணொளி:
:☆ உதவிக் காணொளி:
:☆ உதவிக் காணொளி:
- ஒத்தாசை பக்கம் - விக்கிப்பீடியாவை பயன்படுத்துவது குறித்த கேள்விகளை இங்கு கேட்கலாம். மற்ற பயனர்கள் பதிலளித்து உதவுவார்கள்.
:☆ உதவிக் காணொளி:
- ஆலமரத்தடி - விக்கி குமுகாயத்துடன் கலந்துரையாடல் செய்வதற்கான பக்கம்.
- உசாத்துணைப் பக்கம் - விக்கிப்பீடியா தளம் தொடர்பற்ற பொதுவான கேள்விகளுக்கு பிற பயனர் பதில் அளிப்பர்.
- விக்கிப்பீடியாவை தொடர்பு கொள்ளுதல்
# உதவி:விக்கிப்பீடியா

## தொகுத்தல் பணிகள்

### திருத்தங்கள் செய்தல் / விரிவாக்கம் செய்தல் / மேம்படுத்துதல்

- தொகுத்தலுக்கான பொதுக் குறிப்புகள்
- பக்கத்தை நகர்த்துவதன் வாயிலாக தலைப்பை மாற்றுதல்
:☆ உதவிக் காணொளி:
- பக்க வகைகளைப் பயன்படுத்துவது
- தகவல்களை அட்டவணைப்படுத்துவது
- மீள் வழிப்படுத்தப்படும் பக்கத்தைப் பயன்படுத்துவது
- படிமங்களைப் பயன்படுத்துதல்
:☆ ஒரு கோப்பினைப் பதிவேற்றுவது?
:☆ படிமங்களைப் பயன்படுத்துவது
:☆ விக்கிப்பீடியாவில் படிமங்களைப் பதிவேற்றுவது?
:☆ உதவிக் காணொளி:
# உதவி:விக்கிப்பீடியா

## தொகுத்தல் பணிகள்

### புதிய கட்டுரையை உருவாக்குதல்

- விக்கிப்பீடியாவில் ஒரு புதிய பக்கத்தை உருவாக்குவது
- விக்கிப்பீடியா பக்கங்களுக்குப் பெயரிடுவது
- கட்டுரை வடிவமைப்பு
- விக்கி குறியீடு
- மேற்கோள் சுட்டுதலுக்கான வழிமுறைகள்
- பகுப்புகளைக் கையாளுதல்
- விக்கியிடை இணைப்பு தருதல்
:☆ உதவிக் காணொளி:
- விக்கிப்பீடியா:சிறந்த கட்டுரையை எழுதுவது எப்படி
-
# உதவி:விக்கிப்பீடியா

## தொகுத்தல் பணிகள்

### தமிழ் மொழி தொடர்பான உதவிகள்

- விக்கிப்பீடியா:கலைச் சொல் கையேடு
# உதவி:விக்கிப்பீடியா

## தொகுத்தல் பணிகள்

### பொதுவானவை

- அடிக்கடி கேட்கப்படும் கேள்விகள் (FAQs)
# உதவி:விக்கிப்பீடியா

## சிறப்புப் பணிகள்

- பக்கவழி நெறிப்படுத்தல்
- வலைவாசல் உருவாக்குதல், பராமரித்தல்
- விக்கிப்பீடியா குறுக்கு வழிகள்
- பேச்சுப் பக்கத்தின் துணைத் தலைப்புகளைப் பரணேற்றுதல்
- மொழிபெயர்ப்புக் கருவி உதவிகொண்டு கட்டுரையை உருவாக்குதல்
:☆ உதவிக் காணொளி:
- பிற விக்கித் திட்டங்களுக்கு இணைப்பு தருதல்
# உதவி:விக்கிப்பீடியா

## நிர்வாகப் பணிகள்

- பக்கங்களை நீக்குதல்
- ஒத்த கட்டுரைகளை ஒன்றிணைத்தல்
- விக்கிப்பீடியா:நிர்வாக உதவி
- விக்கிப்பீடியா:விளக்கப் படங்கள்
- தமிழ் விக்கிப்பீடியாவில் இல்லாத கட்டுரைகளை அறிந்துகொள்வதற்கான செயல்முறை
# உதவி:விக்கிப்பீடியா

## பிற திட்டங்கள்

விக்கிப்பீடியாவின் குறித்த உதவிக்கு **the MediaWiki User's Guide**-ஐப் பார்க்கவும்.
# வேடுவர் (இலங்கை)

**வேடுவர்** (*Veddas*, *Veddahs*, , வெத்தா), எனப்படுவோர் இலங்கைக் காடுகளில் வேட்டையாடி வாழும் வாழ்க்கையை பழக்கமாகக் கொண்டு வாழும் மனிதர்களாவர். இவர்கள் இலங்கைக்கு வேறு எந்த நாட்டில் இருந்தும் வந்து குடியேறாதவர்கள் என்பதால் இவர்கள் இலங்கையின் பழங்குடி மக்களும் ஆவர்.  
இவர்கள் இலங்கைக்கு ஆரியரின் வருகைக்கு முன்னரே, இலங்கையின் வரலாற்றுக் காலம் முதல் வசிப்பவர்கள் என்றும், இவர்கள் தென்னிந்திய பழங்குடி மரபினருடன் ஒத்த தன்மைக்கொண்டவர்கள் என்றும் வில்ஹெய்ம் கெய்கர் தெரிவித்துள்ளார்.  
இலங்கைக் காடுகளில் வசிக்கும் இவர்கள் சாதாரண மனிதர்களின் வாழ்க்கைக்கு பண்படாதவர்களாக, காடுகளில் வேட்டையாடி வாழப் பழக்கப்பட்டவர்கள் என்பதால் வேடுவர் என அழைக்கப்பட்டாலும், அண்மையக் காலங்களாக சாதாரண மனித வாழ்க்கை முறைக்கு தம்மை மாற்றிக்கொண்டு இலங்கையில் வாழும் ஏனைய சமுதாயத்தினரைப் போன்று வாழும் நிலைக்கு மாறி வருகின்றனர். இருப்பினும் தற்போதும் காட்டு வாழ்க்கைக்கே பழக்கப்பட்டவர்களாக வேடுவராக வாழ்வோரும் உள்ளனர் எனும் செய்திகள் உள்ளன.
# வேடுவர் (இலங்கை)

## பேசும் மொழி

தற்போது இலங்கையில் வாழும் இனங்களுள் ஆதிக் குடிகளாக இவர்கள் கருதப்படுகிறார்கள். சிங்களவர்கள் இவர்களை வேடுவர் என்னும் பொருள்பட "வெத்தா" எனப் பெயரிட்டு அழைத்தாலும், இவர்கள் தங்களை "வன்னியலா எத்தோ" (*Wanniyala-Aetto*) என்றே குறிப்பிட்டுகொள்கின்றனர். இதன் பொருள் "காட்டைச் சேர்ந்தவர்கள்" அல்லது "காட்டில் வாழ்பவர்கள்" அல்லது "காட்டிலுள்ள மக்கள்" என்பதாகும். நாட்டின் கிழக்கு மற்றும் தென்கிழக்குப் பகுதிகளிலுள்ள காடுகளில் இவர்கள் காணப்படுகின்றார்கள். இவர்கள் இன்றைய இலங்கையின் பெரும்பான்மை இனங்களான சிங்களவர், தமிழர் ஆகியோரிடமிருந்து வேறுபட்டவர்கள். வன்னியலா எத்தோ மக்களின் வாழ்வியல் தனித்துவமானது, எனினும் இலங்கையின் பிற இன மக்களுடன் பின்னிப் பிணைந்தது. குறிப்பாக இலங்கை கிழக்குக் கரையோரப் பகுதியில் வசிக்கும் இவ்வின மக்களின் சில குழுக்கள் தமிழ் போன்ற ஒரு மொழி பேசுகின்றார்கள். இவர்கள் பேசும் மொழி ஆரிய மொழிகள் அல்ல என்று கருத்து தெரிவிக்கும் வில்ஹெய்ம் கெய்கர், அதேவேளை ஆரிய மொழிகளின் சாயல் இவர்களது பேச்சில் இருக்கின்றன எனவும், அவை அண்மைக்காலங்களில் இவர்களது பேச்சில் கலந்தவைகள் என்றும் தெரிவித்துள்ளார்.
# வேடுவர் (இலங்கை)

## வரலாறு

இவர்கள் தங்களை, இலங்கையில் வாழ்ந்த புதிய கற்காலச் சமுதாயத்தின் நேரடி வாரிசுகளாகக் கருதுகிறார்கள். நாட்டின் பழங்கால வரலாற்று நூல்களில் குறிப்பிடப்படும் இயக்கர், நாகர் என்னும் இரு இனங்களில் இவர்கள் இயக்கர் பழங்குடியினரின் மரபினர் என சில ஆய்வாளர்கள் கருத்து தெரிவிக்கின்றனர்.  
இலங்கையின் பழம்பெரும் தொகுப்பு நூலான மகாவம்சத்தை மேற்கோள் காட்டி பௌத்தப் பிக்குகளும், இலங்கையின் பௌத்த மகாவம்சக் கொள்கைகளை அப்படியே ஏற்றுக்கொள்பவர்களும், இலங்கையின் முதல் மன்னனாக மகாவம்சம் கூறும் விஜயன் இலங்கை வந்தடைந்தப் போது அவனை வரவேற்று பின்னர் விஜயனுடன் இணைந்து வாழ்ந்த குவேனி எனும் இயக்கர் குலப்பெண்ணுக்கும் இரண்டு குழந்தைகள் பிறந்தது பற்றியும் சொல்லப்படுகிறது. விஜயன் அரசமைத்து தனது பட்டத்து இளவரசியாக தென்னிந்தியாவில் பாண்டிய குலத்து பெண்ணை திருமணம் முடித்து பட்டத்து அரசியாக்கினான் என்றும், அதன் பின்னர் குவேனி இயக்கர் இனத்தவர்களாலேயே கொல்லப்பட்டாள் என்றும், விஜயனுக்கும் குவேனிக்கும் பிறந்த ஒரு ஆண் குழந்தையும் பெண் குழந்தையும் தப்பியோடி காடுகளில் வாழத்தலைப்பட்டனர் என்றும், அவர்களின் வாரிசுகளே இன்றைய இலங்கை காடுகளில் வசிக்கும் வேடர்கள் என்றும் கூறிவருகின்றனர்.  
தென்னிலங்கையில் பெருமளவில் வசித்துவந்த இவர்களுடைய வாழ்க்கை முறை, கி.மு. 5 ஆம் நூற்றாண்டளவில் தொடங்கி நடைபெற்ற ஆரியர் குடியேற்றத்தினால் பெரிதும் பாதிக்கப்பட்டதாகக் கருதப்படுகிறது. இதனால் இவர்கள், ஒன்று இந்தியாவிலிருந்து வந்த குடியேற்ற வாசிகளுடன் இரண்டறக் கலந்துவிட்டனர் அல்லது காடுகளின் உட்பகுதிகளுக்குள் சென்று தங்கள் வாழ்க்கையை அமைத்துக் கொண்டனர். இலங்கையின் வடமத்திய மற்றும் ஊவா மாகாணங்களில் இவர்கள் சிங்களப் பெரும்பான்மை இனத்தவருடனும், கிழக்கு மாகாணத்தில் தமிழருடனும் கலந்துவிட்டனர்.  
ஆரம்பக் காலங்களில் மட்டுமன்றி தொடர்ந்து இன்றுவரை தங்கள் வாழ்க்கை முறையையும், அடையாளத்தையும் பேணிக்கொள்வதற்குப் பெரும் இடர்களை எதிர்கொண்டு வருகிறார்கள். முக்கியமாக நாடு விடுதலை பெற்றபின்னர், அரசாங்கம் முன்னெடுத்த நீர்ப்பாசன மற்றும் குடியேற்றத் திட்டங்கள் இவர்களுடைய வாழ்நிலங்களில் பெரும்பகுதியை விழுங்கிவிட்டன. 20 ஆம் நூற்றாண்டின் நாற்பதுகளின் இறுதியில் நிறைவேற்றப்பட்ட கல்லோயா அபிவிருத்தித் திட்டம் இவர்களுடைய வேட்டைக்கும் உணவு சேகரிப்புக்கும் உரிய பெருமளவு காட்டுப்பகுதிகளை இல்லாதாக்கியது. அண்மையில், 1978க்குப் பின்னர் நிறைவேற்றப்பட்ட மகாவலி அபிவிருத்தித் திட்டத்தின் கீழ் எஞ்சியிருந்த பகுதிகளும் பறிபோயின. இத் திட்டத்தின்கீழ் இவர்கள் பல்லாயிரம் ஆண்டுகளுக்கு மேலாகப் பரம்பரை பரம்பரையாக வாழ்ந்துவந்த பல்லாயிரம் ஹெக்டேர் பரப்பளவு கொண்ட காடுகளில் பெரும்பகுதி நீர்தாங்கு பகுதிக்குள் வந்துவிட்டன அல்லது புதிய குடியேற்றத்திட்டங்களுக்காக ஒதுக்கப்பட்டுவிட்டன. இதில் எஞ்சிய பகுதியான சுமார் 50 ஆயிரம் ஹெக்டேர் பரப்பளவுள்ள, வன்னியலா எத்தோக்களின் பாரம்பரியக் காட்டுப்பகுதி மாதுறு ஓயா தேசியப் பூங்கா என்ற பெயரில் தேசியப் பூங்காவாகப் பிரகடனம் செய்யப்பட்டு அங்கு வாழ்ந்த வன்னியலா எத்தோக்கள் வெளியேற்றப்பட்டனர். அவர்களுடைய வாழ்க்கை நிலையை மேம்படுத்துவது என்ற போர்வையில், அவர்களுடைய எதிப்புகளுக்கும் மத்தியில் அவர்களுக்கு விவசாய நிலங்கள் ஒதுக்கப்பட்டுக் குடியேற்றத்திட்டங்களில் இடங்கள் வழங்கப்பட்டன. இதைக் குறித்து ஒரு **வன்னியலா எத்தோ** முதியவர் பேசியபோது, "எங்களுடைய வேட்டைக் கருவிகளைப் பறித்துக்கொண்டு எங்களுக்கு மண்வெட்டிகளைத் தந்திருக்கிறார்கள், எங்கள் புதை குழிகளை நாங்களே வெட்டிக்கொள்ள" என்று குறிப்பிட்டாராம்.
# வேடுவர் (இலங்கை)

## பிரேமதாசா ஆட்சி

இலங்கையின் முன்னாள் சனாதிபதிகளில் ஒருவரான ரணசிங்க பிரேமதாசாவின் ஆட்சியின் போது பெருமளவான வேடுவர்களைச் சாதாரண குடிமக்களாக மாற்றி அவர்களுக்கு குடியுரிமைத் தகுதிகளையும் வழங்கினார்.
# வேடுவர் (இலங்கை)

## பண்பாடு

மற்ற இனத்தவர்களால் இவர்கள் பிற்பட்டவர்களாகவும், முன்னேற்றமடையாத காட்டு வாசிகளாகவும் கருதப்பட்டாலும், இவர்கள் இயற்கையோடு இணைந்த வாழ்க்கை முறைகளைக் கொண்டவர்களாகவும், நல்ல மனிதப் பண்பு கொண்டவர்களாகவும் இருக்கிறார்கள் என இவர்களுடைய பண்பாட்டை ஆய்வு செய்தவர்கள் கூறுகின்றார்கள். இவர்கள் எந்தப் பொருட்களையும் எண்ணுவதற்கு விரல்களுக்குப் பதில் காடுகளில் கிடைக்கும் சிறிய குச்சுகளைச் சேகரித்து அதன் மூலம் கணக்கிடுகிறார்கள்.
# ஐரோப்பிய மொழிகளில் வழங்கும் தமிழ்ச் சொற்கள்

பண்டைய மற்றும் தற்கால ஐரோப்பிய மொழிகளில் தமிழ்ச் சொற்களை மூலங்களாகக் கொண்ட சொற்கள் பல காணப்படுகின்றன. மேற்படி மொழிகளுக்கான அகராதிகள் அவ்வாறான சில சொற்களுக்கான மூலங்களாகத் தமிழ் மொழியைக் குறிப்பிடுகின்றன. அவ்வாறான மேலும் பல சொற்கள் காணப்படுவதை ஆய்வாளர்கள் சுட்டிக்காட்டியுள்ளார்கள்.  
இவ்வாறு ஐரோப்பிய மொழிகளில் தமிழ்ச் சொற்களின் கலப்பு பல்வேறு காலகட்டங்களிலும், பல காரணங்களால் நிகழ்ந்துள்ளன. கிறிஸ்து சகாப்தத்துக்கு முன்னரே தமிழகத்துக்கும், ஐரோப்பிய நாகரீகங்களுக்கும் இடையேயான வணிகத் தொடர்புகள் காரணமாக சில வணிகப் பொருட்களின் பெயர்கள் தமிழிலிருந்து ஐரோப்பிய மொழிகளுள் புகுந்துள்ளன. விவிலியத்தின் பழைய ஏற்பாட்டில் இவ்வாறான தமிழ்ச் சொற்கள் சில எடுத்துக்காட்டப் பட்டுள்ளன. ஆங்கில மொழியிலும் அதனையொத்த ஐரோப்பிய மொழிகள் பலவற்றிலும் உள்ள *ரைஸ்* (Rice) என்னும் சொல் *அரிசி* என்னும் தமிழ்ச் சொல்லை மூலமாகக் கொண்டதாகச் சில ஆய்வாளர்கள் கூறுகின்றனர். இது இலத்தீன், கிரேக்கம் போன்ற பண்டைய மொழிகளின் வழியாக நவீன மொழிகளுக்கு வந்து சேர்ந்தது என்பது அவர்கள் கருத்து.  
அண்மைக் காலங்களிலும் இந்தியா இலங்கை போன்ற நாடுகளில் ஐரோப்பியர் ஆட்சி நடைபெற்ற போது சில தமிழ்ச் சொற்கள் ஐரோப்பிய மொழிகளுக்குச் சென்றுள்ளன. ஆங்கில மொழி அகராதிகளில் காணப்படும், *mammoty* (மமொட்டி - தமிழ் *மண்வெட்டி* இலிருந்து), *cooly* (கூலி - தமிழ் *கூலி* இலிருந்து) போன்ற சொற்கள் இத்தகையவை. தமிழ்ச் சொல்லான *கட்டுமரம்* ஜெர்மன் மற்றும் ஆங்கில மொழிகளில் *கடமரன்* (Katamaran) என வழங்கப்படுவதும் இன்னொரு எடுத்துக்காட்டு.
# ஐரோப்பிய மொழிகளில் வழங்கும் தமிழ்ச் சொற்கள்

## பிற மொழிகளில் வழங்கும் தமிழ்ச் சொற்களின் பட்டியல்

| கட்டுமரம் | katamaran | ஆங்கிலம் | தமிழ் --> ஆங்கிலம் |
| --- | --- | --- | --- |
| கஞ்சி | Congee | ஆங்கிலம் | தமிழ் --> ஆங்கிலம் |
| மண்வெட்டி | Mamotty | ஆங்கிலம் | தமிழ் --> ஆங்கிலம் |
| மாங்காய் | mango | ஆங்கிலம் | தமிழ் --> ஆங்கிலம் |
| அரிசி | rice | ஆங்கிலம் | தமிழ் --> ஆங்கிலம்} |
# இயக்கர்

**இயக்கர்கள்** (Yaksha), ( உருவமற்ற, மனிதரல்லாதவர்கள் என்று கருதப்பட்டனர். இயற்கை வணக்கத்தைக் கொண்டவர்கள் இயக்கர்கள். பண்டைய சமஸ்கிருத நூல்கள், இவர்களை ஆரியரின் எதிரிகளாகக் குறிப்பிடுகின்றன. ஆரியர் இந்தியாவுக்குள் நுழைவதற்கு முன்னர் **இயக்கர்கள்** இந்தியாவில் வாழ்ந்ததாகக் கருதப்படுகின்றது. இலங்கை வரலாற்று நூல்களும் இவர்களை அத்தீவின் பழங்குடிகளுள் ஒன்றாகக் குறிப்பிடுகின்றன.  
இலங்கையின் முதல் வரலாற்று நூலான மகாவம்சம், இயக்கர்கள் இலங்கையின் பல இடங்களில் நகரங்கள் அமைத்து அரசாண்டு வந்ததாக குறிப்பிடுகின்றது. இந்த நூலின்படி சிங்கள இனத்தின் ஆரம்ப கர்த்தாக்கள் எனப்படும் கலிங்க இளவரசன் இலங்கையில் இறங்கி இயக்க இளவரசியான குவேனியை மணம் செய்து கொண்டான். அவனுடன் வந்த 700 நண்பர்களும் இயக்கப் பெண்களையே மணந்து கொண்டனர்.  
முற்காலத்தில் இலங்கைக்கு வந்த நாடு காண் பயணிகள் பலரும் இயக்கர்களைப் பற்றிக் குறிப்பிட்டுள்ளார்கள். இப்போது இலங்கையில் சிறு தொகையினராகக் காணப்படும் வேடுவர் (வேடர்) இவர்களின் வழித்தோன்றல்களாகக் கருதப்படுகின்றார்கள்.
# ஜெயகாந்தன்

**ஜெயகாந்தன்** (*Jayakanthan*, 24 ஏப்ரல் 1934 – 8 ஏப்ரல் 2015) தமிழ் எழுத்தாளர்களில் ஒருவர். இந்தியாவில் இலக்கியத்திற்காக வழங்கப்படும் உயரிய விருதான ஞானபீட விருதைப் பெற்ற இரண்டாவது தமிழ் எழுத்தாளர். இவருடைய படைப்பிலக்கியக் களம் சிறுகதைகள், புதினங்கள், கட்டுரைகள், திரைப்படங்கள் எனப் பரந்து இருக்கின்றது.
# ஜெயகாந்தன்

## வாழ்க்கைக் குறிப்பு

- ஜெயகாந்தன் அவர்கள் 1934-ஆம் ஆண்டு கடலூர் மாவட்டம் மஞ்சகுப்பத்தில் ஒரு விவசாய குடும்பத்தில் தண்டபாணி பிள்ளை–மகாலெட்சுமி ஆகியோருக்கு மகனாகப் பிறந்தார். .
- இவரது இயற்பெயர் முருகானந்தம் பள்ளிப்படிப்பில் நாட்டம் இல்லாமையால் ஐந்தாம் வகுப்பிலேயே பள்ளி வாழ்க்கைக்கு முற்றுப் புள்ளி வைத்தார்.
- அதன் பிறகு இவர் உலகியல் அனுபவம் (வெளியுலக அனுபவம்) பெறவேண்டி வீட்டை விட்டு வெளியேறி தனது மாமாவின் ஊரான விழுப்புரத்திற்கு சென்றார்.
- அங்கு அவர் மாமாவின் மேற்பார்வையில் வளர்ந்தபோது ஜெயகாந்தனுக்கு பொதுவுடைமைக் கோட்பாடுகளுக்கும் பாரதியாரின் கவிநயமிக்க எழுத்துக்கள் மற்றும் புரட்சிகரமான அரசியல் கருத்துகள் உடை சொற்றுடைகள் கற்பிக்கபட்டது.
- அதுவே பின்னாளில் ஜெயகாந்தன் மக்கள் புகழ் பெற்ற பொதுவுடமை பேச்சாளராகவும், எழுத்தாளராகவும், அவரது அரசியல் பொது வாழ்வை தீர்மானித்த இடதுசாரி சிந்தனையுள்ள பொதுவுடமைக் கட்சி தலைவராகவும் மாற்றியது.
# ஜெயகாந்தன்

## அரசியல் வாழ்க்கை

ஜெயகாந்தன் சில ஆண்டுகள் விழுப்புரத்தில் வாழ்ந்த பின் சென்னைக்குக் குடிபெயர்ந்தார். அங்குப் பெரும்பாலான நேரத்தை சி.பி.ஐ-யின் ஜனசக்தி அலுவலக அச்சகத்தில் பணிபுரிந்தும், ஜனசக்தி இதழ்கள் விற்றும் கழித்தார். 1949-ஆம் ஆண்டு சி. பி. ஐ மீதும் அதன் உறுப்பினர்கள் மீதும் தடை விதிக்கப்பட்டது. ஆதலால் சில மாதங்கள், தஞ்சையில் காலணிகள் விற்கும் கடை ஒன்றில் பணிபுரிந்தார். இந்த எதிர்பாராத இடைவேளை இவர் வாழ்க்கையில் முதன்மையான காலகட்டமாக அமைந்தது. சிந்திக்கவும் எழுதவும் அப்பொழுது நேரம் கிடைத்தது. இக்காலகட்டத்தில், தமிழ்நாட்டில் முக்கிய அரசியல் மாற்றங்களும் நேர்ந்தன. தி.மு.க., தி.க. -வின் வளர்ச்சியால், சி.பி.ஐ மெதுவாக மறையத் துவங்கியது. உட்கட்சிப் பூசல்களினாலும், கட்சியுடன் ஏற்பட்ட கருத்து வேறுபாடுகளினாலும், ஜெயகாந்தன் சி.பி.ஐ-யிலிருந்து விலகினார். பின்னர் காமராசருடைய தீவிரத் தொண்டனாக மாறித் தமிழகக் காங்கிரஸ் கட்சியில் சேர்ந்தார்.
# ஜெயகாந்தன்

## இலக்கிய வாழ்க்கை

ஜெயகாந்தனின் இலக்கிய வாழ்க்கை 1950களில் தொடங்கியது - சரஸ்வதி, தாமரை, கிராம ஊழியன், ஆனந்த விகடன் போன்ற ஏடுகளில் இவரது படைப்புகள் வெளியாயின. படைப்புகளுக்குப் புகழும் அங்கீகாரமும் கிடைத்தன. இருபதாம் நூற்றாண்டின் தலைசிறந்த தமிழ் எழுத்தாளர்களில் ஒருவராகப் போற்றப் பெற்றார். ஜெயகாந்தன் சில ஆண்டுகள், தமிழ்த் திரையுலகிலும் வலம் வந்தார். இவரது நாவல்களான "*உன்னைப் போல் ஒருவன்*", "*சில நேரங்களில் சில மனிதர்கள்*" ஆகியவை படமாக்கப்பட்டன. இதில் "*உன்னைப் போல் ஒருவன்*" சிறந்த மாநில மொழித் திரைப்படத்திற்கான குடியரசுத் தலைவர் விருதில் மூன்றாம் விருதைப் பெற்றது.
# ஜெயகாந்தன்

## படைப்புகள்

### தன் வரலாறு

- *ஒர் இலக்கியவாதியின் அரசியல் அனுபவங்கள்* (அக்டோபர் 1974 )
- *ஒர் இலக்கியவாதியின் கலையுலக அனுபவங்கள்* (செப்டம்பர் 1980 )
- *ஓர் இலக்கியவாதியின் பத்திரிகை அனுபவங்கள்* (டிசம்பர் 2009)
- ''ஓர் இலக்கியவாதியின் ஆன்மீக அனுபவங்கள்
# ஜெயகாந்தன்

## படைப்புகள்

### வாழ்க்கை வரலாறு

- *வாழ்விக்க வந்த காந்தி* 1973 (ரொமெயின் ரொலேண்ட்டின் ஃப்ரெஞ்சு மொழியில் வந்த காந்தியின் தன்வரலாற்றின் தமிழாக்கம் )
- *ஒரு கதாசிரியனின் கதை* (மே 1989 ( முன்ஷி பிரேம்சந்தின் வாழ்க்கை வரலாறு)
# ஜெயகாந்தன்

## படைப்புகள்

### நாவல்கள் மற்றும் குறுநாவல்கள்

- *வாழ்க்கை அழைக்கிறது* (ஆகஸ்ட் 1957)
- *கைவிலங்கு* (ஜனவரி 1961)
- *யாருக்காக அழுதான்?* (பெப்ரவரி 1962)
- *பிரம்ம உபதேசம்* (மே 1963)
- *பிரியாலயம்* (ஆகஸ்ட் 1965)
- *கருணையினால் அல்ல* (நவம்பர் 1965 )
- *பாரீசுக்குப் போ!* (டிசம்பர் 1966)
- *கோகிலா என்ன செய்துவிட்டாள்?* (நவம்பர் 1967)
- *சில நேரங்களில் சில மனிதர்கள்* (ஜூன் 1970)
- *ஒரு நடிகை நாடகம் பார்க்கிறாள்* (ஜனவரி 1971)
- *ஒரு மனிதன் ஒரு வீடு ஒரு உலகம்* (ஏப்ரல் 1973)
- *ஜெய ஜெய சங்கர...* (செப்டம்பர் 1977)
- *கங்கை எங்கே போகிறாள்* (டிசம்பர் 1978)
- *ஒரு குடும்பத்தில் நடக்கிறது...* (ஜனவரி 1979)
- *பாவம், இவள் ஒரு பாப்பாத்தி !* (மார்ச் 1979)
- *எங்கெங்கு காணினும்...* (மே 1979)
- *ஊருக்கு நூறு பேர்* (ஜூன் 1979)
- *கரிக்கோடுகள்* (ஜூலை 1979)
- *மூங்கில் காட்டினுள்ளே* (செப்டம்பர் 1979)
- *மூங்கில் காட்டு நிலா* (கல்பனா இதழ்)
- *ஒரு மனிதனும் சில எருமை மாடுகளும்* (டிசம்பர் 1979)
- *ஒவ்வொரு கூரைக்கும் கீழே...* (ஜனவரி 1980)
- *பாட்டிமார்களும் பேத்திமார்களும்* (ஏப்ரல் 1980)
- *அப்புவுக்கு அப்பா சொன்ன கதைகள்* (ஆகஸ்ட் 1980)
- *இந்த நேரத்தில் இவள்...* (1980)
- *காத்திருக்கா ஒருத்தி* (செப்டம்பர் 1980)
- *காரு* (ஏப்ரல் 1981)
- *ஆயுத பூசை* (மார்ச் 1982)
- *சுந்தர காண்டம்* (செப்டம்பர் 1982)
- *ஈஸ்வர அல்லா தேரே நாம்* (ஜனவரி 1983)
- *ஓ, அமெரிக்கா!* (பெப்ரவரி 1983)
- *இல்லாதவர்கள்* (பெப்ரவரி 1983)
- *இதய ராணிகளும் ஸ்பெடு ராஜாக்களும்* (ஜூலை 1983)
- *காற்று வெளியினிலே...* (ஏப்ரல் 1984)
- *கழுத்தில் விழுந்த மாலை* (செப்டம்பர் 1984)
- *அந்த அக்காவினைத்தேடி...* (அக்டோபர் 1985)
- *இன்னும் ஒரு பெண்ணின் கதை* (ஜூலை 1986)
- *ரிஷிமூலம்* (செப்டம்பர் 1965)
- *சினிமாவுக்குப் போன சித்தாளு* (செப்டம்பர் 1972)
- *உன்னைப் போல் ஒருவன்*
- *ஹர ஹர சங்கர* (2005)
- *கண்ணன்* (2011)
# ஜெயகாந்தன்

## படைப்புகள்

### சிறுகதைகள் தொகுப்பு

- *ஒரு பிடி சோறு* (செப்டம்பர் 1958)
- *இனிப்பும் கரிப்பும்* (ஆகஸ்ட் 1960)
- *தேவன் வருவாரா* (1961)
- *மாலை மயக்கம்* (ஜனவரி 1962)
- *யுகசந்தி* (அக்டோபர் 1963)
- *உண்மை சுடும்* (செப்டம்பர் 1964)
- *புதிய வார்ப்புகள்* (ஏப்ரல் 1965)
- *சுயதரிசனம்* (ஏப்ரல் 1967)
- *இறந்த காலங்கள்* (பெப்ரவரி 1969)
- *குருபீடம்* (அக்டோபர் 1971)
- *சக்கரம் நிற்பதில்லை* (பெப்ரவரி 1975)
- *புகை நடுவினிலே...* (டிசம்பர் 1990)
- சுமைதாங்கி
- *பொம்மை*
# ஜெயகாந்தன்

## படைப்புகள்

### கட்டுரைத்தொகுதிகள்

1. *நானும் எனது நண்பர்களும்* (1994)
# ஜெயகாந்தன்

## ஜெயகாந்தனின் சிறுகதைப்பட்டியல்
| 119 | சட்டை | 03/10/1965 | ,, | ,, | ,, |
| 120 | சுயதரிசனம் | 00/00/1965 | ,, | ,, | ,, |
| 121 | முற்றுகை | 00/00/1965 | ,, | ,, | ,, |
| 122 | இருளில் ஒரு துணை | 14/08/1966 | ,, | ,, | ,, |
| 123 | லட்சாதிபதிகள் | 0/0/1966 | ஆனந்த விகடன் (தீபாவளி மலர்) | ,, | ,, |
| 124 | அக்கினிப் பிரவேசம் | 20/11/1968 | ஆனந்த விகடன் | ,, | ,, 1969 |
| 125 | பாவம் பக்தர்தானே! | 03/05/1967 | ,, | இறந்த காலங்கள் | ,, |
| 126 | நான் ஜன்னலருகே உட்கார்ந்து இருக்கிறேன் | 17/03/1968 | ,, | ,, | ,, |
| 127 | அக்ரஹாரத்துப் பூனை | 09/11/1968 | ஆனந்த விகடன் (தீபாவளி மலர்) | இறந்த காலங்கள் | மீனாட்சி புத்தக நிலையம் , 1969 |
| 128 | நான் என்ன செய்யட்டும் சொல்லுங்கோ | 19/01/1969 | ஆனந்த விகடன் | ,, | ,, |
| 129 | ஒரு வீடு பூட்டிக்கிடக்கிறது | 13/04/1969 | ,, | குரு பீடம் | ,, 1971 |
| 130 | தவறுகள் குற்றங்களல்ல | 05/10/1969 | ,, | ,, | ,, |
| 131 | டீக்கடை சாமியாரும் டிராக்டர் சாமியாரும் | 07/11/1969 | ,, | ,, | ,, |
| 132 | கண்ணாமூச்சி | 0/0/1969 | தினமணிக் கதிர் (திபாவளி மலர்) | இறந்த காலங்கள் | ,, 1969 |
| 133 | அந்த உயிரின் மரணம் | 0/0/1969 | ,, | குரு பீடம் | ,, 1971 |
| 134 | அந்தரங்கம் புனிதமானது | 0/0/1969 | ஆனந்த விகடன் | இறந்த காலங்கள் | ,, 1969 |
| 135 | இறந்த காலங்கள் | 0/0/1969 | ,, | ,, | ,, |
| 136 | விதியும் விபத்தும் | 0/0/1969 | ,, | குரு பீடம் | மீனாட்சி புத்தக நிலையம், 1971 |
| 137 | எங்கோ, யாரோ, யாருக்காகவோ | 2,3/04/1970 | ஞானரதம் | ,, | ,, |
| 138 | குரு பீடம் | 0/0/1970 | ,, | ,, | ,, |
| 139 | நிக்கி | 0/0/1970 | ,, | ,, | ,, |
| 140 | புதுச் செருப்பு கடிக்கும் | 02/05/1970 | ஆனந்த விகடன் | ,, | ,, |
| 141 | சீசர் | 16/09/1971 | ,, | சக்கரம் நிற்பதில்லை | ,, 1975 |
| 142 | அரைகுறைகள் | 0/0/1971 | ஆனந்த விகடன் (தீபாவளி மலர்) | ,, | ,, |
| 143 | சக்கரம் நிற்பதில்லை | 15/11/1974 | தினமணி கதிர் | ,, | ,, |
| 144 | இந்த இடத்திலிருந்து | 0/0/1975 | ஆனந்த விகடன் | ,, | ,, |
| 145 | குருக்கள் ஆத்து பையன் | 0/0/1975 | ,, | தினமணி கதிர் | ,, |
# ஜெயகாந்தன்

## ஜெயகாந்தனின் சிறுகதைப்பட்டியல்

### கட்டுரை

- *பாரதி பாடம்*
- *இமயத்துக்கு அப்பால்*
# ஜெயகாந்தன்

## ஜெயகாந்தனின் சிறுகதைப்பட்டியல்

### தொகுப்பு

- *ஜெயகாந்தன் பேட்டிகள்* (கபிலன் பதிப்பகம்)
# ஜெயகாந்தன்

## ஜெயகாந்தனின் சிறுகதைப்பட்டியல்

### திரைப்படமாக்கப்பட்ட இவருடைய கதைகள்

- *சில நேரங்களில் சில மனிதர்கள்* (இயக்குநர் : பீம்சிங்)
- *ஒரு நடிகை நாடகம் பார்க்கிறாள்* (இயக்குநர் : பீம்சிங்)
- *ஊருக்கு நூறு பேர்* (இயக்குநர் : லெனின்)
- *உன்னைப் போல் ஒருவன்*
- *யாருக்காக அழுதான்*
- *புதுச்செருப்பு கடிக்கும்*
# ஜெயகாந்தன்

## ஜெயகாந்தனின் சிறுகதைப்பட்டியல்

### ஜெயகாந்தன் இயக்கிய திரைப்படங்கள்

- *உன்னைப் போல் ஒருவன்*
- *யாருக்காக அழுதான் *
- *புதுச்செருப்பு கடிக்கும்*
# ஜெயகாந்தன்

## இதழ்கள்

ஜெயகாந்தன் இதழ்கள் சிலவற்றிற்கு ஆசிரியராக இருந்தார். அவை:
- *கல்பனா* - மாதநாவல் - 1979 மே முதல்
- *ஜெயபேரிகை*
# ஜெயகாந்தன்

## விருதுகள்

- 1972 சாகித்திய அகாதமி விருது சில நேரங்களில் சில மனிதர்கள் புதினம்
- 2002-ம் ஆண்டிற்கான ஞான பீட விருது
- 2009-ம் ஆண்டின் இலக்கியத்துறைக்கான பத்ம பூஷன் விருது
- ரஷ்ய விருது - இமயத்துக்கு அப்பால்
# ஜெயகாந்தன்

## மற்ற எழுத்தாளர்களின் கருத்துகள்

- "ஜெயகாந்தன், எத்தகைய பாத்திரங்களைப் படைத்தாலும் அந்தப் பாத்திரங்களின் சிறந்த அம்சங்களைக் குறிப்பிடத் தவறுவதில்லை. துவேஷத்தைப் பரப்புவது, அவருடைய இயல்புக்குச் சற்றும் ஒவ்வாதது. அவர் அரசியலில் தொடர்ந்து பங்கு பெறாமல் போனதற்கு இதுகூட காரணமாக இருந்திருக்கலாம்" - அசோகமித்திரன்
- "மனதைக் கிள்ளி மோகலாகிரியைத் தூவும் சொற்கள் பல தமிழில் உண்டு. ‘ஜெயகாந்தன்’ என்ற பெயரே அப்படிப்பட்டதுதான். இந்தப் பெயர் அறிமுகமாகி என்னளவில் நாற்பத்தைந்து வருடங்களாவது இருக்கும். ஆனாலும், இந்தப் பெயர் தரும் கவர்ச்சியும், அதன் மீதான பிரேமையும் அப்படியே இருக்கின்றன. யதார்த்தத்தின் மற்றொரு பெயர் ‘தத்ரூபம்’ என்றால், ஜெயகாந்தனின் கதைகள் எல்லாம் அவ்வளவு தத்ரூபமாக இருந்தன. ஜெயகாந்தன் என்ற மேதாவிலாசமிக்க படைப்பாளியின் ஊற்றுக்கண் எங்கே இருந்து புறப்படுகிறது என்று அனுமானிப்பது கடினம். நதிமூலம், ரிஷிமூலம் தேடுகிற மாதிரியான சமாச்சாரம்தான் இது. என்றாலும், ஜெயகாந்தனே தன்னைப் புதுமைப்பித்தனின் வாரிசு என்பதுபோல் ஒரு சந்தர்ப்பத்தில் குறிப்பிட்டது ஞாபகத்துக்கு வருகிறது. இதுதான் நிஜமும். " - வண்ணநிலவன்
- "பாரதியார் வாழ்ந்த காலங்களில் கௌரவிக்கப்பட்டதில்லை. லியோ டால்ஸ்டாய் நோபல் பெறாதவர். போர்ஹே நோபல் பரிசுக்கு சிபாரிசு செய்யப்பட்டு நிராகரிக்கப்பட்டவர். விருதும் கௌரவமும் சரியான நேரத்தில், சரியான நபருக்கு, சரியான அமைப்புகளால் வழங்கப்படுவது ஒரு போதும் நிகழ்வதில்லை. அதற்காக விருதுகளால் மட்டுமே எழுத்தாளர்கள் கௌரவம் அடைவதுமில்லை. ஜெயகாந்தன் எல்லா விருதுகளுக்கும் தகுதியானவர். எல்லா விருதுகளைத் தாண்டியும் மிகுந்த ஆளுமையும் உயர்வும், தனித்துவமும் கொண்டவர்." - எஸ். ராமகிருஷ்ணன்
- " ஜெயகாந்தன் ஒரு நீராவி என்ஜின் போல ஆற்றலும் வேகமும் கொண்ட படைப்பாளி என்பதில் சற்றும் சந்தேகமில்லை. ஆனால் நீராவி என்ஜின்கள் கடந்த காலத்தின் அடையாளம். " - மாலன்
# ஜெயகாந்தன்

## விமர்சனம்

எழுத்தாளர் ஜெயமோகன் தனது முன்னோடிகள் விமர்சன வரிசையில், *மண்ணும் மரபும்* எனும் நூலில் ஜெயகாந்தனின் படைப்புலகை குறித்து விவாதித்துள்ளார். மேலும் சில கட்டுரைகளை அவரது தளத்தில் எழுதியுள்ளார். விமர்சகர் எம். வேதசகாயகுமார் தனது முனைவர் பட்ட ஆய்வை *புதுமைப்பித்தனும் ஜெயகாந்தனும் ஓர் ஒப்பாய்வு* எனும் நூலாக்கியுள்ளார். 2009ல் முனைவர்.ஜெயந்தஸ்ரீ பாலகிருஷ்ணன் ஜெயகாந்தனின் குறுநாவல்களில் ஆய்வு செய்துள்ளார். *ஜெயகாந்தன் இலக்கியத்தடம்*, *ஜெயகாந்தன் ஒரு பார்வை* ஆகிய நூல்களை முறையே ப.கிருஷ்ணசாமி, கே.எஸ்.சுப்ரமணியன் ஆகியோர் எழுதியுள்ளனர்.  
ரவிசுப்பிரமணியன் *எல்லைகளை விஸ்தரித்த எழுத்து கலைஞன்* என்ற பேரில் ஒரு ஆவணப்படம் எடுத்துள்ளார். ஜெயகாந்தனின் மறைவிற்கு பிறகு அவர் பற்றி எழுத்தாளர்கள் ஆற்றிய உரைகளும் தொகுக்கப்பட்ட நூல்களும் முக்கியமானவை.
# ஜெயகாந்தன்

## மறைவு

ஜெயகாந்தன் 08.04.2015 அன்று இரவு 9.00 மணிக்கு உடல்நலக்குறைவால் சென்னையில் காலமானார்.
# விக்கிப்பீடியா:கையெழுத்து

புகுபதிகை செய்த விக்கிப்பீடியர்கள், பேச்சுப் பக்கங்களில் நேரத்துடன் கூடிய கையெழுத்து இட, தொகுப்புப் பெட்டிகளுக்கு மேல் உள்ள "நேர முத்திரையுடன் உங்கள் கையொப்பம்" என்ற பொத்தானை அழுத்தலாம். மாற்றாக என்ற விசை வரிசையை உள்ளிடலாம். பெயரை மட்டும் கையொப்பமிட விரும்புபவர்கள் என்ற விசை வரிசையை உள்ளிடவும். கையொப்பமின்றி நேரம் மட்டும் குறிக்க விரும்புபவர்கள் என்ற விசை வரிசையை உள்ளிடவும்.  
(எ.கா)
<table>
<tr><td> **நோக்கம்** </td><td> **இட வேண்டிய குறி** </td><td> **விளைவு** </td></tr>
<tr><td>பெயரும் நேரமும் எழுதுவது </td><td></td><td> ரவி 09:59, 9 செப்டெம்பர் 2006 (UTC)</td></tr>
<tr><td>பெயர் மட்டும் எழுதுவது</td><td></td><td> ரவி </td></tr>
<tr><td>நேரம் மட்டும் எழுதுவது</td><td></td><td> 09:59, 9 செப்டெம்பர் 2006 (UTC) </td></tr>
</table>  
சில நேரங்களில் நீங்கள் இட்டும் உங்கள் கையொப்பம் வரவில்லை எனில் உங்கள் விருப்பத்தேர்வுகளில் கையொப்பம் என்ற பெட்டியில் என்ன இருக்கிறது என்று கவனிக்கவும். அந்தப்பெட்டி வெறுமையாக இருக்கிறதாவென கவனிக்கவும். அதில் உங்கள் கையொப்ப பெயரை இடவும்.  
இன்னொரு முறை: பேச்சுப் பக்கங்களிலும் கலந்துரையாடல்களிலும் உங்கள் கையொப்பத்தை இட தொகுப்புப் பக்கத்தில் பார்ப்பதற்கு கீழே இடப்புறம் காட்டப்பட்டுள்ள வடிவில் உள்ள பொத்தானை அமுக்கவும்:.
# புதுமைப்பித்தன்

**புதுமைப்பித்தன்** என்ற புனைபெயர் கொண்ட சொ. விருத்தாசலம் (ஏப்ரல் 25, 1906 - சூன் 30, 1948), மிகச்சிறந்த தமிழ் எழுத்தாளர்களுள் ஒருவர். இவர் நவீன தமிழ் இலக்கியத்தின் ஒரு முன்னோடியாகக் கருதப்படுகிறார். இவருடைய படைப்புகள் கூரிய சமூக விமர்சனமும் நையாண்டியும் முற்போக்குச் சிந்தனையும் இலக்கியச் சுவையும் கொண்டு தனித்தன்மையுடன் மிளிர்கின்றன. இவரது படைப்புகள் மிக அதிகமாக விவாதிக்கப்பட்டுள்ளன. 2002-இல், தமிழ்நாடு அரசு இவரது படைப்புகளை நாட்டுடமை ஆக்கியது.
# புதுமைப்பித்தன்

## வாழ்க்கைக் குறிப்பு

புதுமைப்பித்தன் கடலூர் மாவட்டத்தில் உள்ள திருப்பாதிரிப்புலியூரில் பிறந்தார். தொடக்கக் கல்வியைச் செஞ்சி, திண்டிவனம், கள்ளக்குறிச்சி ஆகிய இடங்களில் பயின்றார். தாசில்தாராகப் பணி புரிந்த இவரின் தந்தை ஓய்வு பெற்றமையால், 1918-இல் இவரது சொந்த ஊரான திருநெல்வேலிக்குத் திரும்பினார். அங்குள்ள ஆர்ச் யோவான் ஸ்தாபனப் பள்ளியில் பள்ளிப் படிப்பை முடித்தார். பின்பு நெல்லை இந்துக் கல்லூரியில் இளங்கலைப் பட்டம் பெற்றார். 1932 சூலையில் திருவனந்தபுரத்தைச் சேர்ந்த கமலாவை மணந்தார்.  
புதுமைப்பித்தன் திரைப்படத் துறையிலும் ஆர்வம் கொண்டிருந்தார். ஜெமினி நிறுவனத்தின் *அவ்வை* மற்றும் *காமவல்லி* படங்களில் பணிபுரிந்தார். பின்பு திரைப்படத் தயாரிப்பு நிறுவனமான "பர்வதகுமாரி புரொடக்ஷன்ஸ்" -ஐத் தொடங்கி *வசந்தவல்லி* என்ற படத்தைத் தயாரிக்க முயன்று தோல்வியுற்றார். எம். கே. தியாகராஜ பாகவதரின் *ராஜமுக்தி* திரைப்படத்திற்கு வசனம் எழுதுவதற்காகப் புனேவில் சில மாதங்கள் வாழ்ந்தார். அங்கு அவர் கடுமையான காச நோய்க்கு ஆளாகி சூன் 30, 1948-இல் காலமானார்.
# புதுமைப்பித்தன்

## படைப்புகளும் சிந்தனைகளும்

புதுமைப்பித்தன் எழுத்துப்பணியில் முழுவீச்சில் ஈடுபட்டது 15 ஆண்டுகளுக்கும் குறைவான காலம் தான். அக்குறுகிய கால அளவிலேயே நூற்றுக்கும் மேற்பட்ட சிறுகதைகள், கட்டுரைகள், 15 கவிதைகள், சில நாடகங்கள், புத்தக விமரிசனங்கள் என எழுதிக் குவித்தார். இவரது எழுத்துகள் அவரைப் புரட்சி எழுத்தாளராக அடையாளம் காட்டின. இவர் கையாண்ட கதைக்களங்களும் கதாபாத்திரங்களும் தமிழ்ப் புனைவுலகுக்குப் புதியதாய் அமைந்தன. தமிழ் இலக்கிய உலகம் சில எழுதப்படாத விதிகளால் முடக்கப்பட்டிருப்பதாக அவர் கருதினார். தன் கட்டுரை ஒன்றில் இவ்வாறு கூறுகிறார்:  
தனது சமகால எழுத்தாளர்களின் எதிர்விமர்சனங்களைப் புறந்தள்ளி பின்வருமாறு கூறுகிறார்:
# புதுமைப்பித்தன்

## படைப்புகளும் சிந்தனைகளும்

### சிறுகதைகள்

புதுமைப்பித்தனின் சிறுகதைகள் தான் அவருக்கு எழுத்துலகில் தனி இடத்தை அளித்தன. அவர் எழுதியதாகக் கணிக்கப்படும் 108 சிறுகதைகளில் 48 மட்டுமே அவர் காலத்திலேயே வெளியாகின. அவரது சிறுகதைகள் மணிக்கொடி, கலைமகள், ஜோதி, சுதந்திர சங்கு, ஊழியன், தமிழ்மணி, தினமணியின் ஆண்டு மலர், நந்தன் ஆகிய பத்திரிகைகளில் பிரசுரமாயின. மற்றவை அவர் மறைவுக்குப் பின்னர் வெவ்வேறு காலங்களில் பிரசுரமாயின. கடைசித் தொகுப்பு 2000-இல் வெளியானது. புதுமைப்பித்தன் 1930-களில் உருவாகிய மணிக்கொடி இயக்கத்தின் முக்கிய எழுத்தாளர்களுள் ஒருவராக விளங்கினார். கு. ப. ராஜகோபாலன், பி. எஸ்.ராமையா, வ. ராமசாமி ஆகியோர் மணிக்கொடி இயக்கத்தின் மற்ற புகழ்பெற்ற எழுத்தாளர்களாவர்.  
- மொலியர்
- கே பாயில்
- மேக்சிம் கார்க்கி
- சின்கிளெயயர் லூயிஸ்
- எர்னஸ்ட் டோலர்
- வில்லியம் ஷேக்ஸ்பியர்
- இ. எம். டேலாஃப்ல்டு
- வில்லியம் சரோயன்
- இ. வி. லூகாஸ்
- மோஷே ஸ்மிலான்ஸ்கி
- ராபர்ட் லூயிஸ் ஸ்டீவன்ஸன்
- பிரட் கார்ட்
- ஜான் கால்ஸ்வொர்த்தி
- அலெக்ஸாண்டர் குப்ரின்
- ஆன்டன் செக்கோவ்
- பிராண்ஸ் காஃப்கா
- இல்யா எக்ரன்பர்க்
- கை டி மாப்பாசான்
- வலெரி பிர்யுசொவ்
- அனாடோல் பிரான்ஸ்
- லியோனிட் ஆண்டிரியேவ்
- ஹென்ரிக் இப்சன்
- நாத்தேனியல் ஹாத்தோர்ன்
- எட்கர் ஆலன் போ
- ராபர்ட் முரே கில்கிரிஸ்ட்
- பிரான்ஸிஸ் பெல்லர்பி
- லியோனார்ட் ஸ்ட்ராங்
- ஜேக் லண்டன்
- பீட்டர் எக்கி
- மிக்கெயில் அலெக்ஸாண்ட்ரோவிச் ஷோலோகோவ்
- தாமஸ் வுல்ஃப்
- ஜேம்ஸ் ஹேன்லி.  
இவருக்கு மொழிபெயர்ப்புகள், தழுவல்கள் குறித்துத் தெளிவான கருத்து இருந்தது. தழுவல்கள் இலக்கியத் திருட்டுக்குச் சமம் என்றும் பிறமொழி படைப்புகளைத் தமிழுக்குக் கொண்டுவர மொழிபெயர்ப்பே சிறந்த வழியெனவும் கருதினார். 1937-இல் மொழிபெயர்ப்பா, தழுவலா என்ற பிரச்சனையில் இவருக்கும் கல்கி கிருஷ்ணமூர்த்திக்கும் இடையே காட்டமான இலக்கியச் சண்டையொன்று நிகழ்ந்தது.
# புதுமைப்பித்தன்

## படைப்புகளும் சிந்தனைகளும்

### கவிதைகள்

புதுமைப்பித்தன் 15 கவிதைகள் எழுதியுள்ளார். அவரது முதல் கவிதையான *திரு ஆங்கில அரசாங்க தொண்டரடிப்பொடியாழ்வார் வைபவம்*, 1934-இல் வெளிவந்தது. அவரது கவிதைகள் பெரும்பாலும் அவரது நண்பர் தொ. மு. சிதம்பர ரகுநாதனுக்கு வெண்பா வடிவில் எழுதப்பட்ட கடிதங்களாக அமைந்திருந்தன. அவரது 15 கவிதைகளும் அவர் இறந்த பின்பு தான் பிரசுரமாயின. அவரது சிறுகதைகளைப் போலவே அவரது கவிதைகளும் நையாண்டியும், நக்கலுமாக இருந்ததன. *மூனாவருணாசலமே மூடா*, அவரது கவிதைகளுள் புகழ் பெற்றது. அது மணிக்கொடி இயக்கத்தைப் பற்றிக் குறிப்பிடாமல் விட்டுவிட்ட ஒரு தமிழ் புத்தகத்தினைச் (மு. அருணாசலத்தின் *இன்றைய தமிழ் வசன நடை*) சாடும் விமரிசனமாக எழுதப்பட்டிருந்தது.
# புதுமைப்பித்தன்

## சர்ச்சைகள்

### தழுவல் கதைகள்

மாப்பாசான் என்ற பிரெஞ்சு கதாசிரியரின் படைப்புகளின் தழுவல்களாகப் புதுமைப்பித்தனின் சில கதைகள் அமைந்துள்ளன என்று அவரது சம காலத்து எழுத்தாளர்களான பெ. கோ. சுந்தரராஜன் (சிட்டி) மற்றும் சோ. சிவபாதசுந்தரம் குற்றம் சாட்டியுள்ளனர். இலக்கிய ஆய்வாளர் காரை கிருஷ்ணமூர்த்தியும் பின்னர் இதே கருத்தினைக் கூறினார். புதுமைப்பித்தனின் வாழ்க்கை வரலாற்றை எழுதிய தொ. மு. சிதம்பர ரகுநாதன் *சமாதி*, *நொண்டி*, *பயம்*, *கொலைகாரன் கதை*, *நல்ல வேலைக்காரன்*, *அந்த முட்டாள் வேணு* ஆகிய கதைகள் மாப்பாசான் கதைகளின் தழுவல்கள் எனக் குறிப்பிட்டுள்ளார். *பித்துக்குள்ளி* என்ற கதை ராபர்ட் பிரௌனிங் கவிதையொன்றின் தழுவல் எனவும் கூறியுள்ளார். *டாக்டர் சம்பத்*, *நானே கொன்றேன்*, *யார் குற்றவாளி*, *தேக்கங்கன்றுகள்* போன்ற கதைகளும் தழுவல்களாக இருக்கலாம் எனக் கருத்துகள் உள்ளன. *தமிழ் படித்த பொண்டாட்டி* என்ற கதையைப் புதுமைப்பித்தன் தானே வெளியிட்டுள்ளார். அதன் முன்னுரையில் அது மாப்பாசான் கதையின் தழுவல் என்பதையும் குறிப்பிட்டுள்ளார். தழுவல்கள் எனக் குற்றச்சாட்டிற்கு உள்ளான பிற கதைகள் அவர் இறந்தபின் பிறரால் வெளியிடப்பட்டுள்ளன. அவரது ஆதரவாளர்கள், அவர் வெளியிட்டிருந்தால் கண்டிப்பாகத் தழுவல் என்பதைக் குறிப்பிட்டிருப்பார் எனக் கூறுகின்றனர். மேலும் அவர் உயிரோடு இருந்த காலகட்டத்தில் மாப்பாசானின் கதைகள் பிரெஞ்சு மொழியிலிருந்து ஆங்கிலத்தில் மொழிபெயர்க்கப்படவில்லை. அவருக்கோ பிரெஞ்சு மொழி தெரியாது. எனவே அக்கதைகள் எவ்வாறு தழுவல்களாக இருக்க முடியும் எனக் கேள்வி எழுப்புகின்றனர். அவரது தழுவல் கதைகள் அனைத்தும் 1937க்கு முன்னதாக எழுதப்பட்டவை. அவ்வாண்டுதான் அவர் கல்கி கிருஷ்ணமூர்த்தியுடன் பிறமொழி படைப்புகளிலிருந்து தழுவி எழுதுவது குறித்து கடுமையான இலக்கியச் சண்டை நடத்தினார். தழுவல்கள் இலக்கியத் திருட்டுக்குச் சமம் என்ற கருத்தைக் கொண்டிருந்தார்.
# புதுமைப்பித்தன்

## சர்ச்சைகள்

### பிற விமர்சனங்கள்

புதுமைப்பித்தன் சிந்தனை செய்ய வேண்டிய விஷயங்களைப் பற்றி எழுதியுள்ளார், ஆனால் அவற்றுக்கான தீர்வைப் பற்றிக் கூற முயற்சிக்கவே இல்லை என விமர்சிக்கப் படுகிறார். அவரது படைப்புகளில் பிரச்சனைகள் சுட்டிக் காட்டப்பட்டுள்ளன; தீர்வுகளை வாசகர்களின் வசம் விட்டுவிடுகிறார். 2014ம் ஆண்டு சென்னைப் பல்கலைக்கழகம் புதுமைப்பித்தனின் *துன்பக்கேணி*, *பொன்னகரம்* ஆகிய இரு சிறுகதைகளை தனது பாடத்திட்டத்திலிருந்து நீக்கியது. பல்கலைக்கழக ஆட்சிக்குழு இக்கதைகள் தலித்துகளை இழிவுபடுத்துகின்றன என்று கருதியதால் அவற்றை நீக்கியது.
# புதுமைப்பித்தன்

## சர்ச்சைகள்

### கவிதைகள்

- திரு ஆங்கில அரசாங்க தொண்டரடிப்பொடியாழ்வார் வைபவம்
- மூனாவருணாசலமே மூடா
- இணையற்ற இந்தியா
- செல்லும் வழி இருட்டு
# புதுமைப்பித்தன்

## சர்ச்சைகள்

### அரசியல் நூல்கள்

- ஃபாசிஸ்ட் ஜடாமுனி
- கப்சிப் தர்பார்
- ஸ்டாலினுக்குத் தெரியும்
- அதிகாரம் யாருக்கு
# புதுமைப்பித்தன்

## சர்ச்சைகள்

### சிறுகதைகள்

1. சாபவிமோசனம்
1. செல்லம்மாள்
1. கோபாலய்யங்காரின் மனைவி
1. இது மிஷின் யுகம்
1. கடவுளின் பிரதிநிதி
1. கடவுளும் கந்தசாமிப் பிள்ளையும்
1. படபடப்பு
1. ஒரு நாள் கழிந்தது
1. தெரு விளக்கு
1. காலனும் கிழவியும்
1. பொன்னகரம்
1. இரண்டு உலகங்கள்
1. மனித யந்திரம்
1. ஆண்மை
1. ஆற்றங்கரைப் பிள்ளையார்
1. அபிநவ ஸ்நாப்
1. அன்று இரவு
1. அந்த முட்டாள் வேணு
1. அவதாரம்
1. பிரம்ம ராக்ஷஸ்
1. பயம்
1. டாக்டர் சம்பத்
1. எப்போதும் முடிவிலே இன்பம்
1. ஞானக் குகை
1. கோபாலபுரம்
1. இலக்கிய மம்ம நாயனார் புராணம்
1. 'இந்தப் பாவி'
1. காளி கோவில்
1. கபாடபுரம்
1. கடிதம்
1. கலியாணி
1. கனவுப் பெண்
1. காஞ்சனை
1. கண்ணன் குழல்
1. கருச்சிதைவு
1. கட்டிலை விட்டிறங்காக் கதை
1. கட்டில் பேசுகிறது
1. கவந்தனும் காமனும்
1. கயிற்றரவு
1. கேள்விக்குறி
1. கொடுக்காப்புளி மரம்
1. கொலைகாரன் கை
1. கொன்ற சிரிப்பு
1. குப்பனின் கனவு
1. குற்றவாளி யார்?
1. மாயவலை
1. மகாமசானம்
1. மனக்குகை ஓவியங்கள்
1. மன நிழல்
1. மோட்சம்
1. 'நானே கொன்றேன்!'
1. நல்ல வேலைக்காரன்
1. நம்பிக்கை
1. நன்மை பயக்குமெனின்
1. நாசகாரக் கும்பல்
1. நிகும்பலை
1. நினைவுப் பாதை
1. நிர்விகற்ப சமாதி
1. நிசமும் நினைப்பும்
1. நியாயம்
1. நியாயந்தான்
1. நொண்டி
1. ஒப்பந்தம்
1. ஒரு கொலை அனுபவம்
1. பால்வண்ணம் பிள்ளை
1. பறிமுதல்
1. பாட்டியின் தீபாவளி
1. பித்துக்குளி
1. பொய்க் குதிரை
1. 'பூசனிக்காய்' அம்பி
1. புரட்சி மனப்பான்மை
1. புதிய கூண்டு
1. புதிய கந்த புராணம்
1. புதிய நந்தன்
1. புதிய ஒளி
1. ராமனாதனின் கடிதம்
1. சாப விமோசனம்
1. சாளரம்
1. சாமாவின் தவறு
1. சாயங்கால மயக்கம்
1. சமாதி
1. சாமியாரும் குழந்தையும் சீடையும்
1. சணப்பன் கோழி
1. சங்குத் தேவனின் தர்மம்
1. செல்வம்
1. செவ்வாய் தோஷம்
1. சிற்பியின் நரகம்
1. சித்தம் போக்கு
1. சித்தி
1. சிவசிதம்பர சேவுகம்
1. சொன்ன சொல்
1. சுப்பையா பிள்ளையின் காதல்கள்
1. தனி ஒருவனுக்கு
1. தேக்கங் கன்றுகள்
1. திறந்த ஜன்னல்
1. திருக்குறள் குமரேச பிள்ளை
1. திருக்குறள் செய்த திருக்கூத்து
1. தியாகமூர்த்தி
1. துன்பக் கேணி
1. உணர்ச்சியின் அடிமைகள்
1. உபதேசம்
1. வாடாமல்லிகை
1. வாழ்க்கை
1. வழி
1. வெளிப்பூச்சு
1. வேதாளம் சொன்ன கதை
1. விபரீத ஆசை
1. விநாயக சதுர்த்தி
# புதுமைப்பித்தன்

## சர்ச்சைகள்

### மொழிபெயர்ப்பு சிறுகதைகள்

1. ஆஷாட பூதி
1. ஆட்டுக் குட்டிதான்
1. அம்மா
1. அந்தப் பையன்
1. அஷ்டமாசித்தி
1. ஆசிரியர் ஆராய்ச்சி
1. அதிகாலை
1. பலி
1. சித்திரவதை
1. டைமன் கண்ட உண்மை
1. இனி
1. இந்தப் பல் விவகாரம்
1. இஷ்ட சித்தி
1. காதல் கதை
1. கலப்பு மணம்
1. கனவு
1. காரையில் கண்ட முகம்
1. கிழவி
1. லதீபா
1. மகளுக்கு மணம் செய்து வைத்தார்கள்
1. மணிமந்திரத் தீவு
1. மணியோசை
1. மார்க்ஹீம்
1. மிளிஸ்
1. முதலும் முடிவும்
1. நாடகக்காரி
1. நட்சத்திர இளவரசி
1. ஓம் சாந்தி! சாந்தி!
1. ஒரு கட்டுக்கதை
1. ஒருவனும் ஒருத்தியும்
1. பைத்தியக்காரி
1. பளிங்குச் சிலை
1. பால்தஸார்
1. பொய்
1. பூச்சாண்டியின் மகள்
1. ராஜ்ய உபாதை
1. ரோஜர் மால்வினின் ஈமச்சடங்கு
1. சாராயப் பீப்பாய்
1. சகோதரர்கள்
1. சமத்துவம்
1. ஷெஹர்ஜாதி - கதை சொல்லி
1. சிரித்த முகக்காரன்
1. சூனியக்காரி
1. சுவரில் வழி
1. தாயில்லாக் குழந்தைகள்
1. தையல் மிஷின்
1. தந்தை மகற்காற்றும் உதவி
1. தெய்வம் கொடுத்த வரம்
1. தேசிய கீதம்
1. துன்பத்திற்கு மாற்று
1. துறவி
1. உயிர் ஆசை
1. வீடு திரும்பல்
1. ஏ படகுக்காரா!
1. யாத்திரை
1. எமனை ஏமாற்ற
1. யுத்த தேவதையின் திருமுக மண்டலம்
# விட்டம்

ஒரு வட்டத்தின் **விட்டம்** (diameter) என்பது வட்டத்தின் மேல், எதிரெதிரே உள்ள எந்த இரு புள்ளிகளையும் வட்டத்தின் மையப் புள்ளி வழியாக இணைக்கும் கோட்டுத்துண்டு ஆகும். விட்டம் என்பதை வட்டத்தின் மிக நீளமான நாண் எனவும் வரைவிலக்கணம் கூறலாம். ஒரு கோளத்தின் விட்டத்துக்கும் இதே வரைவிலக்கணம் பொருந்தும். விட்டம் என்ற சொல் மேலே வரையறுக்கப்பட்ட நேர்கோட்டின் நீளத்தையும் குறிக்கும். ஒரு வட்டத்தின் அனைத்து விட்டங்களும் ஒரே அளவுடையதாக இருக்கும். விட்டத்தின் அளவு வட்டத்தின் ஆரத்தின் இரு மடங்கு அளவாக இருக்கும்.  
: <math>d = 2r \quad \Rightarrow \quad r = \frac{d}{2}.</math>  
மேற்காட்டிய சமன்பாடுகளில் "**d**" விட்டத்தையும், "**r**" ஆரத்தையும் குறிக்கும்.  
குவி வடிவங்களின் விட்டமானது அவ்வடிவங்களின் எல்லைக் கோட்டில் எதிரெதிராக அமைந்த இரு புள்ளிகளுக்குத் தொடலியாக உள்ள இணைகோடுகளிடையே அமையக்கூடிய அதிகூடிய தூரம் ஆகும். இவ்வாறு அமையக்கூடிய மிகக் குறைந்த தூரம் அவ்வடிவத்தின் அகலம் ஆகும். இவ்விரண்டையும் ’சுழல் காலிப்பர்ஸ்’ கொண்டு அளக்க முடியும் மாறா அகலங்கொண்ட வளைவரைகளின் அகலமும் விட்டமும் சமமாக இருக்கும்.
# விட்டம்

## பொதுமைப்படுத்தல்

மேலே தரப்பட்ட விட்டத்தின் வரையறைகள் வட்டம், கோளம் மற்றும் குவி வடிவங்களுக்கு மட்டுமே பொருந்தும். எனினும் அதிகனசதுரம் அல்லது பரவலாக அமைந்த புள்ளிகளின் கணம் போன்ற *n*-பரிமாண குவி மற்றும் குவிவற்ற வடிவங்களுக்கான விட்டத்தின் வரையறையின் சிறப்பு வகையாக அவ்வரையறைகளைக் கருதலாம்.  
ஒரு மெட்ரிக் வெளியின் (metric space) உட்கணத்தின் விட்டம் என்பது அந்த உட்கணத்திலுள்ள எந்த இரு புள்ளிகளுக்கும் இடையேயுள்ள தூரங்களின் மேன்மம் (supremum) ஆகும்.  
உட்கணம் *A* இன் விட்டம்:
:sup{ d(*x*, *y*) | *x*, *y* ∈ *A* } .  
தொலைவுச் சார்பு d இன் இணையாட்களம் **R** (அனைத்து மெய்யெண்களின் கணம்) எனக் கொண்டால் வெற்றுக் கணத்தின் விட்டம் −∞ ஆகும். சில நூலாசிரியர்கள் வெற்றுக் கணத்தினை சிறப்பு வகையாக எடுத்துக்கொண்டு அதன் விட்டத்தைப் பூச்சியம் எனக் கொள்கின்றனர், இதில் தொலைவுச் சார்பின் இணையாட்களம் எதிரிலா மெய்யெண் கணமாக அமையும்.  
*n*-பரிமாண யூக்ளிடிய தளத்தில் எந்தவொரு திடப்பொருள் அல்லது புள்ளிகளின் கணத்தின் விட்டமானது அப்பொருள் அல்லது புள்ளிகளின் கணத்தின் குவி மேற்தளத்தின் (convex hull) விட்டமாகும்.  
தள வடிவவியலில் ஒரு கூம்பு வெட்டின் விட்டமானது அக் கூம்பு வெட்டின் மையத்தின் வழிச் செல்லும் நாணாக வரையறுக்கப்படுகிறது. வட்ட விலகல் e = 0 கொண்ட வட்டத்தின் விட்டங்கள் சம நீளமுடையவை; ஏனைய கூம்பு வெட்டுகளின் விட்டங்கள் வெவ்வேறு நீளங்களுடையவையாக அமைகின்றன.
# ஆரம், வடிவியல்

வடிவவியலில், **ஆரம்** அல்லது **ஆரை** (*radius*) என்பது வட்டம் அல்லது கோளம் ஒன்றின் சுற்றளவில் உள்ள எந்த ஒரு புள்ளியிலிருந்தும் அதன் மையப் புள்ளிக்கு வரையப்படும் நேர்கோட்டுத் துண்டின் நீளத்தைக் குறிக்கும். ஒரு வட்டத்தில் எண்ணற்ற ஆரங்களை வரையறுக்க இயலும். அவை ஒத்த அளவுடையதாக இருக்கும்.  
மாட்டு வண்டியில் இருக்கும் மரத்தால் செய்யப்பட்ட சக்கரத்தில் அதன் மையப்பகுதியாகிய குடத்திலிருந்து சக்கர விளிம்பிலுள்ள வட்டையை தாங்கி நிற்கும்படி நிறுத்தப்பட்டுள்ள கால்-மரத்தை ஆரை என்பர்.  
ஆரை பொதுவாக **r** என்ற எழுத்தால் குறிக்கப்படும். இது விட்டத்தின் (**d**) அளவில் பாதியாக இருக்கும்.:  
: <math>d \doteq 2r \quad \Rightarrow \quad r = \frac{d}{2}.</math>
# ஆரம், வடிவியல்

## சுற்றளவில் இருந்து ஆரை

வட்டம் ஒன்றின் சுற்றளவு *C* எனின், அதன் ஆரை பின்வரும் சமன்பாட்டினால் தரப்படும்:
: <math>r = \frac{C}{2\pi}.</math>
# ஆரம், வடிவியல்

## பரப்பளவில் இருந்து ஆரை

வட்டம் ஒன்றின் பரப்பளவு *A* எனின், அதன் ஆரை:  
: <math>r = \sqrt{\frac{A}{\pi}}</math>.
# ஆரம், வடிவியல்

## மூன்று புள்ளிகளில் இருந்து ஆரை

*P*<sub>1</sub>, *P*<sub>2</sub>, *P*<sub>3</sub> எனும் மூன்று புள்ளிகளூடாகச் செல்லும் வட்டம் ஒன்றின் ஆரை பின்வருமாறு தரப்படும்:  
: <math>r=\frac{|P_1-P_3|}{2\sin\theta}</math>  
இங்கு *θ* என்பது கோணம் <math> \angle P_1 P_2 P_3.</math> ஆகும்.  
இச்சமன்பாடு சைன் விதியைப் பயன்படுத்துகிறது. மூன்று புள்ளிகளும் <math> (x_1,y_1) </math>,
<math> (x_2,y_2) </math>, <math> (x_3,y_3) </math> ஆகிய ஆள்கூறுகளால் தரப்படின், பின்வரும் சமன்பாட்டைப் பயன்படுத்தலாம்:  
: <math> r={\frac {\sqrt{ \( \( {\it x_2}-{\it x_1} \) ^{2}+ \( {\it y_2}-{\it y_1} \) ^{2} \) \( \( {\it x_2}-{\it x_3} \) ^{2}+ \( {\it y_2}-{\it y_3} \) ^{2} \) \( \( {\it x_3}-{\it x_1} \) ^{2}+ \( {\it y_3}-{\it y_1} \) ^{2} \)} }{ 2 \ {\it x_1}\,{\it y_2}+{\it x_2}\,{\it y_3}+{\it x_3}\,{\it y_1}-{\it x_1}\,{\it y_3}-{\it x_2}\,{\it y_1}-{\it x_3}\,{\it y_2} \ }}</math>
# ஆரம், வடிவியல்

## சீரான பல்கோணங்களுக்கான சமன்பாடுகள்

பின்வரும் சமன்பாடுகள் *n* பக்கங்களைக் கொண்ட சீரான பல்கோணங்களுக்கானது.  
*s* பக்கத்தைக் கொண்ட பல்கோணம் ஒன்றின் ஆரை:
: <math>r = R_n\, s</math>&nbsp;&nbsp;&nbsp;&nbsp;இங்கு&nbsp;&nbsp;&nbsp;<math> R_n = \frac{1}{2 \sin \frac{\pi}{n}} \quad\quad
\begin{array}{r|ccr|c}
n & R_n & & n & R_n\\
\hline
2 & 0.50000000 & & 10 & 1.6180340- \\
3 & 0.5773503- & & 11 & 1.7747328- \\
4 & 0.7071068- & & 12 & 1.9318517- \\
5 & 0.8506508+ & & 13 & 2.0892907+ \\
6 & 1.00000000 & & 14 & 2.2469796+ \\
7 & 1.1523824+ & & 15 & 2.4048672- \\
8 & 1.3065630- & & 16 & 2.5629154+ \\
9 & 1.4619022+ & & 17 & 2.7210956-
\end{array}
</math>
# மீட்டர்

**மீட்டர்** (*metre* அல்லது *meter*, இலங்கை வழக்கு: **மீற்றர்**) என்பது அனைத்துலக முறை அலகுகளில் நீள அளவின் அடிப்படை அலகு ஆகும். மீட்டரின் ஆங்கிலக் குறியீடு *m* ஆகும். தமிழ்க் குறியீடு **மீ** என்பதாகும்.
இப்படி வரையறுக்கப்படும் ஒரு மீட்டரானது 10000/254 அங்குலங்களுக்குச் சமமாகும் (தோராயமாக 39.37 அங்குலங்கள்)  
துவக்கத்தில் புவியின் நிலநடுக் கோட்டிலிருந்து வட துருவம் (கடல் மட்டத்தில்) வரையிலான தொலைவில் ஒன்றில் ஒரு கோடி பங்காக வரையறுக்கப்பட்டது. அளவியல் குறித்த அறிவு மேம்பட்டதை அடுத்து இது படிப்படியாக மாற்றப்பட்டுக் கொண்டு வந்தது. 1983 ஆம் ஆண்டு முதல் மீட்டர் என்னும் நீளத்தைத் கீழ்க்காணுமாறு துல்லியமாக வரையறுக்கிறார்கள்: வெற்றிடத்தில் ஒளியானது நொடியில் *கடக்கும் தொலைவு* ஒரு மீட்டர்.
# மீட்டர்

## வரலாறு

### மீட்டர் என்னும் பெயர்

—நெடுவரை வளைவின் வடமுனை]]
—நெடுவரை வளைவின் தென்முனை]]
நீளத்தை அளக்க பத்தின் அடிப்படையிலான பதின்ம முறை (decimal system) ஒன்று உலகம் தழுவிய முறையாக இருக்கவேண்டும் என்று முதல் முதல் 1668 ஆம் ஆண்டு சான் வில்க்கின்சு (John Wilkins) என்னும் ஆங்கிலேய மெய்யியலாளர் தன் முன்மொழிவைப் பதிவு செய்தார். 1675 ஆம் ஆண்டு டிட்டோ லிவியோ புராட்டினி (Tito Livio Burattini) என்னும் இத்தாலிய அறிவியலாளர், தன்னுடைய மிசுரா யுனிவெர்சாலே (*Misura Universale* "பொது அளவீடு") என்னும் உரையில் மீட்ரோ கட்டோலிக்கோ (*metro cattolico*) என்னும் சொல்லை முதன் முதலாகப் பயன்படுத்தினார்; இச்சொல் கிரேக்க மொழிச்சொல்லாகிய மெட்ரோன் கத்தோலிக்கோன் (καθολικόν}} (*métron katholikón*) என்னும் சொல்லில் இருந்து பெற்றது. இதனைப் பிரான்சிய மொழியில் மெட்ரே (*mètre*) என்று அழைக்கின்றார்கள். பிரான்சிய மொழியில் இருந்து 1797 ஆண்டு முதல் ஆங்கிலத்திலும் இது எடுத்தாளப்பட்டு வருகின்றது. பிரித்தானிய ஆங்கிலேயர்கள் metre என்றும், அமெரிக்கர்கள் meter என்றும் எழுத்துக்கூட்டல்கள் கொண்டு பயன்படுத்துகின்றனர். இலங்கையில் *மீற்றர்* என்று பயன்படுத்துகின்றனர்.
# மீட்டர்

## வரலாறு

### நெடுவரை அடிப்படையில் அமைந்த வரையறை

பிரெஞ்சுப் புரட்சியின்போது பிரெஞ்சு அறிவியல் அகாதமியால் அனைத்து அலகுகளுக்கும் ஒரே ஒப்பளவை தீர்மானிக்க ஒருங்கிணைக்கப்பட்ட குழு, பதின்ம அமைப்பில் அமைய வேண்டும் என்ற பரந்துரையை அக்டோபர் 27, 1790இலும் நீளத்திற்கான அடிப்படை அலகாக வட துருவத்திற்கும் நிலநடுக் கோட்டிற்கும் இடையேயான தொலைவில் கோடியில் ஒரு பங்காகவும் அது 'அலகு' (பிரெஞ்சு மொழியில் *mètre*)என் பெயரிட்டு மார்ச் 19, 1791இலும் பரிந்துரைத்தது. இதனை 1793இல் கூடிய தேசிய மாநாடு ஏற்றுக் கொண்டது.
# மீட்டர்

## வரலாறு

### மீட்டர் துண்டு முன்மாதிரி

, இரிடியம் ஆகியவற்றின் கலவையால் செய்யப்பட்ட மீட்டர்க் கோல்.]]
1870களில் ஏற்பட்ட துல்லிய தொழில்நுட்பங்களின் பின்னணியில் புதிய மீட்டர் சீர்தரத்தை நிலைநிறுத்த பல பன்னாட்டு மாநாடுகள் நடத்தப்பட்டன. 1875இல் நடந்த மீட்டர் மாநாட்டில் (*Convention du Mètre*) பாரிசின் தென்மேற்குப் புறநகர்ப் பகுதியான செவ்ரெயில் நிரந்தரமாக பன்னாட்டு எடைகள் மற்றும் அளவைகள் ஆணையம் (BIPM: *Bureau International des Poids et Mesures*) அமைக்க தீர்மானம் நிறைவேற்றப்பட்டது. மீட்டர் மற்றும் கிலோகிராமிற்கான சீர்தரங்களின் முன்மாதிரிகள் கட்டமைக்கப்படும்போது அவற்றை பாதுகாப்பதுடன் தேசிய அளவிலான சீர்தர முன்மாதிரிகளை வழங்கவும் அவற்றிற்கும் மெட்ரிக் அல்லாத அளவை சீர்தரங்களுக்கிடையான ஒப்பளவுகளை பராமரிக்கவும் இந்த புதிய அமைப்பு நிறுவப்பட்டது. இதன்படி 1889இல் எடைகள் மற்றும் அளவைகளுக்கான முதல் பொது மாநாட்டில் இந்த அமைப்பு புதிய முன்மாதிரி மீட்டர் துண்டை வெளிப்படுத்தியது. தொன்னூறு விழுக்காடு பிளாட்டினமும் பத்து விழுக்காடு இரிடியமும் கொண்ட கலப்புலோக சீர்தர துண்டின் இரு கோடுகளுக்கு இடையே பனிக்கட்டியின் உருகுநிலையில் அளக்கப்பட்ட தொலைவு *பன்னாட்டு முன்மாதிரி மீட்டர்* எனப்பட்டது.  
1889ஆம் ஆண்டில் நிறுவப்பட்ட நிலையிலேயே இன்றும் பன்னாட்டு எடைகள் மற்றும் அளவைகள் ஆணையத்தில் முதன்முதலாக உருவாக்கப்பட்ட முன்மாதிரித் துண்டு பாதுகாக்கப்பட்டு வருகிறது. சீர்தர மீட்டர் துண்டு அளவைகள் குறித்தும் இதனைக் கொண்டு அளப்பதால் ஏற்படும் பிழைகள் குறித்தும் தேசிய சீர்தரங்கள் மற்றும் தொழில்நுட்ப கழகத்தின் (NIST) ஆவணங்களில் காணலாம்.
# மீட்டர்

## வரலாறு

### கிருப்டான்-86 உமிழ்வின் சீர்தர அலைநீளம்

1893இல், முதன்முதலாக ஓர் சீர்தர மீட்டர் அளவை ஆல்பர்ட் ஏ. மைக்கல்சன் ஓர் குறுக்கீட்டுமானி மூலம் அளந்தார். இந்தக் கருவியை உருவாக்கிய மைக்கல்சன் ஒளியின் ஒரு குறிப்பிட்ட அலைநீளத்தை நீளத்தின் சீர்தரமாகக் கொள்ள வேண்டும் என்று முன்மொழிந்தவராவார். 1925 வாக்கில் பிஐபிஎம்மில் குறுக்கீட்டுமானம் மூலம் அளப்பது வழமையாயிற்று. இருப்பினும் பன்னாட்டு முன்மாதிரி மீட்டர் 1960 வரை சீர்தரமாக இருந்தது. அந்த ஆண்டு நடைபெற்ற பதினோராவது மாநாடு புதிய அனைத்துலக முறை அலகுகள் (SI) முறையில் வெற்றிடத்தில் கிருப்டான்-86 அணுவின் மின்காந்த நிழற்பட்டையில் ஆரஞ்சு-சிவப்பு உமிழ்கோட்டின் 1,650,763.73 அலைநீளங்களை ஒரு மீட்டராக வரையறுத்தது.
# மீட்டர்

## வரலாறு

### ஒளியின் வேகம்

உறுதியின்மையை குறைக்கும் நோக்குடன் 1983இல் கூடிய அளவைகள் மாநாடு மீட்டரின் வரையறையை மாற்றி ஒளியின் வேகத்தையும் நொடியையும் கொண்டு தற்போதுள்ள வரையறை அறிமுகப்படுத்தியது :  
::மீட்டர் என்பது வெற்றிடத்தில் ஒளியால் நொடி இடைவெளியில் செல்லும் பாதையின் நீளமாகும். இந்த உறுதியின்மை ஆய்வகங்களில் மீட்டரை நிலைநிறுத்துவதில் ஓர் தடையாக உள்ளது. அணுக் கடிகாரத்திலிருந்து பெறப்படும் நொடி அளவில் இருக்கும் உறுதியின்மையை விட பலமடங்கு கூடுதலான உறுதியின்மையுடன் உள்ளது. இதனால், ஆய்வகங்களில் மீட்டர் ஈலிநியான் சீரொளியின் அலைநீளங்களாக ஏற்றுக் கொள்ளபடுகிறது (வரையறுக்கப்படுவதில்லை). இதில் அலை அதிர்வைக் கண்டறிவதில் உள்ள பிழையே உள்ளது.
# மீட்டர்

## SI அளவுகளில் மீட்டரின் கீழ்வாய், மேல்வாய் அலகுகள்

மீட்டரின் ஒன்றுக்கும் கீழான பதின்ம முறை அளவுகளும் (பதின்ம கீழ்வாய் அலகுகள்), ஒன்றைவிட மேலான பதின்ம முறை அலகுகளும் (பதின்ம மேல்வாய் அலகுகள்) சீரான SI முன்னொட்டுச் சொற்கள் கொண்டு குறிக்கப்பெறுகின்றன. அவற்றைக் கீழே உள்ள அட்டவணையில் காணலாம்.  
| **அடுக்கு** | **பெயர்** | **குறியீடு** | **அடுக்கு** | **பெயர்** | **குறியீடு** |  |
| --- | --- | --- | --- | --- | --- | --- |
| 10<sup>−1</sup> | டெசிமீட்டர் (டெசிமீ) | dm | 10<sup>1</sup> | டெக்காமீட்டர் (டெமீ) | dam |  |
| 10<sup>−2</sup> | சென்டிமீட்டர் (செமீ) (அ)
சதம மீட்டர் | cm | 10<sup>2</sup> | எக்டோமீட்டர் (எக்மீ) | hm |  |
| 10<sup>−3</sup> | மில்லிமீட்டர் (மிமீ) | mm | 10<sup>3</sup> | கிலோமீட்டர் (கிமீ) | km |  |
| 10<sup>−6</sup> | **மைக்ரோமீட்டர்** (மைமீ) | µm | 10<sup>6</sup> | மெகாமீட்டர் (மெமீ) | Mm |  |
| 10<sup>−9</sup> | **நானோமீட்டர்** (நாமீ) | nm | 10<sup>9</sup> | கிகாமீட்டர் (கிகாமீ) | Gm |  |
| 10<sup>−12</sup> | பைக்கோமீட்டர் (பைமீ) | pm | 10<sup>12</sup> | டெர்ராமீட்டர் (டெர்மீ) | Tm |  |
| 10<sup>−15</sup> | ஃபெம்டோமீட்டர் (ஃபெர்மி) | fm | 10<sup>15</sup> | பேட்டாமீட்டர் (பேமீ) | Pm |  |
| 10<sup>−18</sup> | அட்டோமீட்டர் (அமீ) | am | 10<sup>18</sup> | எக்சாமீட்டர் (எக்மீ) | Em |  |
| 10<sup>−21</sup> | செப்டோமீட்டர் (செப்மீ) | zm | 10<sup>21</sup> | சேட்டாமீட்டர் (சேமீ) | Zm |  |
| 10<sup>−24</sup> | யொக்டோமீட்டர் (யோக்மீ) | ym | 10<sup>24</sup> | யொட்டாமீட்டர் (யோட்மீ) | Ym | } |
# மீட்டர்

## மற்ற அலகுகளின் சமநிலை

| மெட்ரிக் அலகு மற்ற அலகுகளில் | மற்ற அலகுமெட்ரிக் அலகுகளில் |  |  |  |  |  |  |  |
| --- | --- | --- | --- | --- | --- | --- | --- | --- |
| 1 மீட்டர் | ≈ | 1.0936 | யார் (நீள அலகு)கள் | 1 யார் (நீள அலகு) | ≡ | 0.9144 | மீட்டர்கள் |  |
| 1 மீட்டர் | ≈ | 39.370 | அங்குலங்கள் | 1 அங்குலம் | ≡ | 0.0254 | மீட்டர்கள் |  |
| 1 சென்டிமீட்டர் | ≈ | 0.39370 | அங்குலம் | 1 அங்குலம் | ≡ | 2.54 | செ.மீ |  |
| 1 மில்லிமீட்டர் | ≈ | 0.039370 | அங் | 1 அங் | ≡ | 25.4 | மி.மீ |  |
| 1 மீட்டர் | ≡ | 1×10 | அங்குசுட்ராம் | 1 அங்குசுட்ராம் | ≡ | 1×10 | மீட்டர் |  |
| 1 நனோமீட்டர் | ≡ | 10 | அங்குசுட்ராம் | 1 அங்குசுட்ராம் | ≡ | 100 | பிக்கோமீட்டர்கள் | } |
இந்த அட்டவணையில் , "அங்" மற்றும் "யார்" முறையே "பன்னாட்டு அங்குலத்தையும்" "பன்னாட்டு யாரையும்" குறிக்கின்றன
: "≈" எனில் "ஏறத்தாழ சமமான";
: "≡" எனில் "வரையறைப்படி சமன்" அல்லது "மிகச்சரியாக சமன்."  
ஒரு மீட்டர் மிகச்சரியாக அங்குலத்திற்கும் யார்டுகளுக்கும் சமன்.  
ஒன்றிலிருந்து மற்றது பெற மூன்று "3" கொண்டு எளிய நினைவி ஒன்றுள்ளது.
: 1 மீட்டர் ஏறத்தாழ 3அடி–அங்குலங்களுக்கு சமனானது. இதிலுள்ள பிழை 0.125மிமி கூடுதலாகும்.
# வார்ப்புரு:PD-USGov-NCBI-scienceprimer

| *This image is from the *Science Primer a work of the National Center for Biotechnology Information, part of the National Institutes of Health. As a work of the U.S. federal government, the image is in the பொது உரிமைப் பரப்பு.'' | } |
| --- | --- |
# கோணம்

U+2220.]]
ஒரே புள்ளியில் இருந்து கிளம்பும் இரண்டு கதிர்கள் உருவாக்கும் வடிவம் **கோணம்** (*Angle*) எனப்படுகிறது. வெட்டிக்கொள்ளும் இரண்டு கோடுகளின் சாய்வுகளின் வித்தியாசம் காண கோணம் உதவுகிறது. கோணங்களை அளக்கும் அலகுகளுள் பாகை ஒரு வகையாகும். இதன் குறியீடு **°**.  
ஒரு தளத்திலமைந்த இரு கதிர்களால் கோணம் உருவாகிறது. இத்தளம் யூக்ளிடிய தளமாக இருக்க வேண்டிய அவசியமில்லை. யூக்ளிடிய வெளியிலும், பிற வெளிகளிலும் இரு தளங்கள் வெட்டிக் கொள்வதால் கோணங்கள் உருவாகின்றன. இக்கோணங்கள் இருமுகக் கோணங்கள் (dihedral angles) எனப்படுகின்றன. தளத்திலமைந்த இரு வளைகோடுகளுக்கு இடையே உருவாகும் கோணம், அவை வெட்டிக்கொள்ளும் புள்ளிகளில் அவ்வளைகோடுகளுக்கு வரையப்படும் தொடுகோடுகளுக்கு இடைப்பட்ட கோணமாகும். இதேபோல, ஒரு கோளத்தின் இரு பெரு வட்டங்களுக்கு இடையே உருவாகும் கோளக் கோணமானது அவ்விரு பெருவட்டங்களால் தீர்மானமாகும் தளங்களுக்கு இடைப்பட்ட இருமுகக் கோணம் ஆகும்.